edisnord/MILQA-question-generation huggingface dataset:
qgen: title: Isztambul context: A fővárosi rang elvesztése után Isztambul egy időre megrekedt a fejlődésben, s csak az 1950-es években indult változásnak. Idővel a városban is mindinkább felszínre kerültek az etnikai és vallási konfliktusok, s az 1955-ös, Beyoğlu negyedbeli zavargás nyomán a város eredetét jelző görögség veleje emigrált. A 60-as években – Adnan Menderes kormányzása alatt – kiterjedt ipar- és infrastruktúra-fejlesztést hajtottak végre, az építkezések azonban nem egyszer történelmi emlékek pusztulásával jártak. Az 1970-es évektől a lakosság gyors növekedése figyelhető meg: Anatóliából sokan költöztek be a városba munkát keresve.
Isztambul ma Törökország kulturális és gazdasági életének a központja, évi 133 milliárd dolláros bevételével a világ 34. leggazdagabb városa, 2010-ben Európa kulturális fővárosa (Pécs és Essen mellett).
2009 januárjában, a Marmaray alagút építése közben olyan leletekre bukkantak, melyek alapján a régészek kijelentették, hogy Isztambul – amiről eddig azt hitték, hogy körülbelül 2000 éves – valójában már 8000 évvel ezelőtt is lakott terület volt, egy település épületeinek nyomára bukkantak, valamint feltárták egy 8000 évvel ezelőtti négytagú család sírját is.

Kérdések:
Miért vesztette el fővárosi rangját Isztambul?
Kik alapították Isztambult?
Mi történt Isztambulban 1955-ben?
Milyen történelmi emlékek pusztultak el Isztambul 1960-as évekbeli átalakítása során?
Kinek a nevéhez fűződik Isztambul fejlesztése az 1960-as években?
Isztambul lakossága miért nőtt meg jelentősen az 1970-es években?
Mennyi Isztambul éves bevétele?
Mikor volt Európa kulturális fővárosa Isztambul?
2010-ben melyek voltak Európa kulturális fővárosai?
Melyik európai országban van Essen?
Hány éves történelmi múltra tekint vissza Isztambul?
Milyen jelentőséggel bírt Isztambul számára a Marmaray alagút 2009-es építése során feltárt leletegyüttes?
Mi bizonyítja, hogy Isztambul már 8000 évvel ezelőtt is lakott volt?
Milyen leletekre bukkantak Isztambulban a Marmaray alagút építése közben?
qgen: title: Isztambul context: Isztambul építészeti szempontból is magán viseli történelmének és etnikumainak sokszínűségét. A városban rengeteg mecsetet, templomot, zsinagógát, palotát, várat és tornyot csodálhat meg a látogató. Isztambul bővelkedik ókori görög, római, bizánci és oszmán épületekben, emlékművekben, különösen igaz ez a város európai oldalára. Olyan, szerte a világon ismert épületek állnak itt, mint a Hagia Szophia székesegyház, a Kék mecset, a Dolmabahçe palota, a Kız Kulesi, ahol a görög mitológiában Héró és Leandrosz találkozott. Az olasz kereskedők által 1348-ban építtetett Galata-toronyból pazar kilátás nyílik az Aranyszarv-öbölre. Megcsodálhatunk barokk és rokokó stílusban épült dzsámikat, és az İstiklal sugárút Art Nouveau épületeiben vásárolhatunk.

Kérdések:
Melyek Isztambul leghíresebb turistalátványosságai?
Isztambul melyik részében található sok ókori épület?
Miről híres az isztambuli Kék mecset?
Mikor épült az isztambuli Kék mecset?
Ki volt a görög mitológiában Héró és Leandrosz?
Hol találkozott egymással Héró és Leandrosz?
Kik építették az isztambuli Galata-tornyot?
Az isztambuli Galata-torony mikor épült?
Miért építették meg olasz kereskedők az isztambuli Galata-tornyot?
Mi az a dzsámi?
Melyik városban található az Ístiklal sugárút?
qgen: title: Isztambul context: Isztambul éjszakai élete igen élénk és színes, a városban szinte 24 órán át lüktet az élet. A legnépszerűbb nyári szórakozóhelyek a Boszporusz partján találhatóak, ilyen a Reina, ahol a török hírességek is gyakran megfordulnak; a Sortie és az Anjelique. A Babylon, mely híres alternatív zenei ízléséről, és a Nu Pera Beyoğlu kedvelt klubjai, melyek télen-nyáron látogathatóak, az Istanbul Arena klubban pedig gyakran lépnek fel nemzetközi sztárok. A Parkorman klub volt a helyszíne az MTV 2002-es Isle of MTV Party-jának; a klub nyáron népszerű rave partikat is ad. A jazz kedvelői az ortaköyi Q Jazz Bar-ban élvezhetik a műfaj kiváló előadóinak koncertjeit.

Kérdések:
Isztambulnak milyen híres szórakozóhelyei vannak?
Hol volt az MTV 2002-es Isle of MTV Party-ja?
Melyik a legnevesebb jazz klub Isztambulban?
Milyen nemzetközi sztárok léptek már fel az Istanbul Arena klubban?
Kik Törökország leghíresebb könnyűzenei előadói?
qgen: title: Isztambul context: Amikor az oszmán uralkodók meghódították a várost, a hivatalos vallás az iszlám lett. Ennek nyomán a városban több, mint 2000 mecset épült (a 2000-es adatok szerint 2562), a legtöbb mecset (184) Fatih negyedében található.
A város első mecsetét (Arap camii avagy az Arab mecset) az arabok emelték még 717-ben. A város mai területén az oszmánok Kadıköyben építették fel első mecsetjüket, amely területet 1353-ban, egy századdal Konstantinápoly bevétele előtt foglaltak el. Az európai oldal első mecsetjét a Rumelihisarı erőd falain belül II. Mehmed emeltette 1452-ben. A Boğazkesen mecset feltehetően az 1907-es földrengésben puszult el, a város önkormányzata szeretné újjáépíttetni. Az első nagyszabású mecset, amit a város falain belül építettek, az 1458-ban épült Eyüp szultán mecset, az első birodalmi dzsámi pedig a Fatih-mecset volt 1470-ben, melyet az Apostolok temploma helyére építettek (a templomot lebontották). Mivel Konstantinápoly volt az iszlám kalifátus székhelye 1517 és 1924 között, ezért több iszlám ereklyét is találhatunk itt, például Mohamed próféta és az első kalifák több személyes tárgyát is a Topkapı palotában, az Eyüp szultán mecsetben és más mecsetekben őrzik.

Kérdések:
Milyen vallású Isztambul lakossága?
Hány mecset volt Isztambulban 2000-ben?
Hol található a legtöbb mecset Isztambulban?
Isztambul Fatih negyedében hány mecset található?
Melyik volt Isztambul első mecsete?
Melyik Isztambul legnagyobb mecsete?
Mikor épült az isztambuli Arab mecset?
Melyik évszázadban épült az isztambuli Arab mecset?
Kik építették az isztambuli Arab mecsetet?
Az oszmánok melyik évszázadban foglalták el Konstantinápolyt?
Mikor épült az első mecset Isztambul európai felén?
Mikor került a törökök kezére Konstantinápoly?
Mikor élt Eyüp szultán?
Mit építettek az oszmánok Isztambulban az egykori Apostolok temploma helyére?
Hány évig volt Konstantinápoly az iszlám kalifátus székhelye?
Milyen ereklyéi láthatóak Isztambulban Mohamed prófétának?
qgen: title: Johann Sebastian Bach context: A következő évben ismét a weimari udvarba került, ezúttal orgonista és kamaramuzsikusi minőségben. 1717-ben elhagyta Weimart, és a kötheni herceg szolgálatába állt. Itt írta kamara- és versenyműveinek jelentős részét. Felesége halála után rövidesen ismét megnősült: Anna Magdalena Wilkent vette el. 1723-ban, a zenerajongó kötheni herceg halála után Bach megpályázta és elnyerte a lipcsei Tamás-templom kántori állását. Életének utolsó negyed századában az iskolai és templomi tevékenysége mellett rengeteget komponált, és elvállalta a Collegium musicum igazgatását is. Mindennapjait azonban az anyagi gondok és az iskola vezetésével való gyakori konfliktusok egyaránt megnehezítették. Rohamosan gyengülő látása miatt halála előtt szemműtétet végeztek el rajta, amely nem sikerült, és megvakult.

Kérdések:
Melyik évben állt Johann Sebastian Bach a kötheni herceg szolgálatába?
Kinek a szolgálatába állt Johann Sebastian Bach 1717-ben?
Hol tevékenykedett Johann Sebastian Bach orgonista és kamaramuzsikusi minőségben, mielőtt a kötheni herceg szolgálatába állt volna?
Németország mely tartományában található Weimar városa?
Ki volt a kötheni herceg, akinek Johann Sebastian Bach a szolgálatába állt 1717-ben?
Kit vett el feleségül Johann Sebastian Bach első felesége halála után?
Melyik évben hunyt el Johann Sebastian Bach első felesége, Maria Barbara Bach?
Melyik évben hunyt el a kötheni herceg?
A kötheni herceg halála után Johann Sebastian Bach melyik templom kántori állását pályázta meg?
Elnyerte Johann Sebastian Bach a lipcsei Tamás-templom kántori állását?
Ki alapította a Collegium musicum zeneiskolát?
Melyik zeneiskola igazgatását vállalta el Johann Sebastian Bach?
Sikerült a szemműtét, amelyet rohamosan gyengülő látása miatt végeztek el Johann Sebastian Bachon?
Melyik évszázadban építették a lipcsei Tamás-templomot?
qgen: title: Johann Sebastian Bach context: 1703. március 17-én került kapcsolatba egy orgonavizsgálat kapcsán az arnstadti polgármesterrel, aki az év augusztusában átcsábította Arnstadtba, és kinevezte orgonistának. 1703. augusztus 9-én tartották a próbameghallgatást az arnstadti Újtemplomban. Fel is vették, fizetése 50 gulden volt, ezenkívül 30 guldennyi élelmiszert (például bort vagy búzát) kapott. Ezért neki csak orgonálnia kellett, a figurális zenével nem kellett törődnie. Idejének nagy részét a líceum kórusának igazgatása töltötte ki – sok esetben a tanítványok idősebbek voltak, mint a mester. A tanítás nem volt zökkenőmentes. Egy alkalommal Bach összetűzésbe került egy Geyersbach nevű fagottossal, aki bottal megverte, mert zöldfülű fagottosnak nevezte őt (talán ez az oka, hogy Bach – kortársaival, például Vivaldival ellentétben – egy fagottversenyt sem írt).

Kérdések:
Mikor került kapcsolatba Johann Sebastian Bach egy orgonavizsgálat kapcsán az arnstadti polgármesterrel?
Ki volt 1703. március 17-én az arnstadti polgármester?
Melyik évben nevezték ki Johann Sebastian Bachot orgonistának Arnstadtban?
Az 1703. év melyik hónapjában nevezték ki Johann Sebastian Bachot orgonistának Arnstadtban?
Hol található Arnstadt?
Mikor tartották Johann Sebastian Bach próbameghallgatását az arnstadti Újtemplomban?
Mikor épült az arnstadti Újtemplom?
Milyen fizetésért vették fel Johann Sebastian Bachot orgonistának Arnstadtban?
Mi a holland gulden melléknév jelentése?
Mit kellett tennie Johann Sebastian Bachnak a fizetéséért az arnstadti Újtemplomban?
Mi tette ki Johann Sebastian Bach idejének nagy részét, amikor az arnstadti Újtemplom orgonistája volt?
Hány fagottversenyt írt Johann Sebastian Bach?
Hány fagottversenyt írt Antonio Vivaldi?
Írt fagottversenyt Antonio Vivaldi?
Hogy hívták azt a fagottost, aki bottal megverte Johann Sebastian Bachot?
Mely hangszerek családjába tartozik a fagott?
qgen: title: Johann Sebastian Bach context: A weimari időszakban Bachot sűrűn hívták orgonapróbára közeli és távolabbi városokba. Egyik leghíresebb szereplésére Halléban került sor, az ottani Liebfrauenkirchében 1713 decemberében. A városi tanács felajánlotta Bachnak az orgonistai állást, de a zeneszerző végül visszautasította, ezzel kiváltva a tanács haragját, amely azzal gyanúsította meg: csak azért hitegette őket, hogy ezzel Weimarban magasabb fizetést csikarjon ki magának az udvartól. Bach valóban épp ekkortájt kapta meg Weimarban a koncertmesteri kinevezést, amivel fizetése a Halléban felajánlottnál jóval magasabb volt. Bach válaszlevele eloszlatta a hallei tanács gyanakvó neheztelését: ennek jele, hogy amikor két év múlva teljesen elkészült a Liebfrauenkirche új orgonája, megint Bachot kérték fel az orgonapróbára.

Kérdések:
Melyik városban szerepelt Johann Sebastian Bach 1713 decemberében?
Melyik templomban szerepelt Johann Sebastian Bach 1713 decemberében Halléban?
Melyik német tartomány legnagyobb városa Halle?
Melyik században épült a hallei Liebfrauenkirche?
Mikor került sor Johann Sebastian Bach egyik leghíresebb szereplésére Halléban, az ottani Liebfrauenkirchében?
Mit ajánlott fel Johann Sebastian Bachnak a hallei városi tanács?
Elfogadta Johann Sebastian Bach a hallei városi tanács által felajánlott orgonistai állást?
Mi gondoskodik az orgona sípjainak levegőellátásáról?
Mivel gyanúsította meg Johann Sebastian Bachot a hallei városi tanács, amikor visszautasította a felajánlott orgonistai állást?
Kit kért fel a hallei városi tanács az orgonapróbára, amikor 1715-ben teljesen elkészült a Liebfrauenkirche új orgonája?
A XVIII. század melyik évében készült el teljesen a Liebfrauenkirche új orgonája?
Mennyi volt Johann Sebastian Bach fizetése a weimari udvarban?
Mekkora fizetést ajánlott fel Johann Sebastian Bachnak a hallei városi tanács az orgonistai állásért?
qgen: title: Johann Sebastian Bach context: 1719 őszén Halléban járt, ahova pontosan Georg Friedrich Händel távozásának napján érkezett, így a két nagy kortárs zeneszerző találkozója nem valósult meg. Bach tíz évvel később, 1729-ben, újból megkísérelte a találkozást, de Händel ekkor is csak sietős átutaztában járt Németországban, és nem ért rá Bachot felkeresni. Úgy tűnik, Bachot jobban érdekelte Händel művészete, mint Händelt Baché: ez abból is kitűnik, hogy Bach hagyatékából rengeteg Händel-mű másolata előkerült, Händel vázlatfüzeteiben viszont Bach neve egyszer sem szerepelt. Ennek oka talán az volt, hogy Händelt elsősorban az opera műfaja érdekelte (Bach viszont soha nem írt operát), illetve ez idáig Bachnak alig jelentek meg nyomtatásban művei, így még nem örvendett országos, esetleg nemzetközi szintű ismertségnek.
Egy évvel később, 1720 novemberében Bach ismét Hamburgban járt, ahol a Katharinenkirchében szerepelt, és meg akarta pályázni az orgonistai állást a Jakobkirchében. Próbálkozása sikertelen volt, ugyanis a hivatalos próbajáték idejét már nem tudta megvárni, mert vissza kellett térnie Köthenbe.

Kérdések:
Melyik nagy kortárs zeneszerző távozott pontosan aznap Halléból, amikor Johann Sebastian Bach oda érkezett?
Johann Sebastian Bach vagy Georg Friedrich Händel született előbb?
Hol született Georg Friedrich Händel?
Hány operát írt Johann Sebastian Bach?
Hány operát írt Georg Friedrich Händel?
Hányszor szerepelt Händel vázlatfüzeteiben Johann Sebastian Bach neve?
Melyik folyam hatalmas tölcsértorkolatának kezdetén fekszik Hamburg?
Melyik hamburgi templomban szerepelt 1720 novemberében Johann Sebastian Bach?
A Hamburgban fennmaradt hányadik legrégebbi épület a Katharinenkirche 13. századból származó tornyának alapja?
Melyik hamburgi templom orgonistai állását akarta megpályázni 1720 novemberében Johann Sebastian Bach?
Mikor épült a hamburgi a Jakobkirche?
Hol találták fel a könyvnyomtatást?
qgen: title: Johann Sebastian Bach context: Bach életéből huszonhét évet töltött Lipcsében a városi tanács szolgálatában mint a Tamás-iskola kántora, tanítója és a városi templomok zeneigazgatója. A Tamás-templom és a Tamás-iskola kántori állása is tekintélyes pozíciónak számított, amelyhez hasonlót csak a legnagyobb német polgárvárosokban: Hamburgban, Nürnbergben vagy Frankfurtban lehetett találni. Ennek megfelelően már a 16. század óta a legkiválóbb német muzsikusok sorából választották a kántori állás jelöltjeit. Bach ugyan fájó szívvel hagyta ott kötheni állását, hiszen karmesterből kántorrá kellett válni, de az állással járó anyagi előny rábírta a hivatal elvállalására.

Kérdések:
Hány évet töltött életéből Lipcsében a városi tanács szolgálatában Johann Sebastian Bach?
Milyen beosztásban töltött életéből huszonhét évet Lipcsében a városi tanács szolgálatában Johann Sebastian Bach?
Mely német polgárvárosokban lehetett találni a lipcsei Tamás-templom és a Tamás-iskola kántori állásához hasonlóan tekintélyes pozíciót?
Melyik folyó jobb és bal partján terül el Nürnberg?
Melyik a Nürnberg városát említő legkorábbi írásos emlék?
Mióta választották a legkiválóbb német muzsikusok sorából a lipcsei Tamás-templom és a Tamás-iskola kántori állásának jelöltjeit?
Miért hagyta ott kötheni állását fájó szívvel Johann Sebastian Bach, amikor elvállalta a Tamás-templom és a Tamás-iskola kántori pozícióját?
Mi bírta rá Johann Sebastian Bachot, hogy otthagyta kötheni állását a lipcsei kedvéért?
Milyen pozícióról milyenre kellett váltania Johann Sebastian Bachnak, amikor otthagyta kötheni állását a lipcsei kedvéért?
Németország hányadik legnagyobb városa volt Frankfurt 1720-ban?
Ki volt a a lipcsei Tamás-templom első kántora?
qgen: title: Johann Sebastian Bach context: Matthias Gesner rektorsága idején Bach alkotókedve ismét fellángolt. 1731 és 1734 között számos jelentős művet írt, miséket, kantátákat, zongoraversenyeket. Miután 1734-ben Gesner távozott, helyébe egy fiatal rektor került, aki az iskola tudományos oktatására akarta a hangsúlyt fektetni, és ennek fő akadályát a diákok túlságos zenei igénybevételében látta, így a tantervben a zenére fordított órák megnyirbálására törekedett. Bach bosszús bizalmatlansággal figyelte az új rektor zeneellenes tevékenységét.
A kettőjük közt lappangó ellentét 1736-ban, az énekkari prefektusok kinevezése ügyében mérgesedett nyílt háborúsággá. Az énekkar működési szabályzatából ismert, hogy a diákprefektusok – az énekkar különböző templomokban működő részlegeinek vezetőjeként – fontos pozíciót töltöttek be. Különösen az első prefektus mint a kántor állandó helyettese élvezett bizalmi állást.

Kérdések:
Mikor távozott Matthias Gesner a lipcsei Tamás-iskola rektori székéből?
Ki került Matthias Gesner helyébe, amikor távozott a lipcsei Tamás-iskola rektori székéből?
Mikor született Matthias Gesner?
Hogyan változott Johann Sebastian Bach alkotókedve Matthias Gesner rektorsága idején?
Hogy hívták a fiatal rektort, aki Matthias Gesner helyébe került 1734-ben?
Főleg milyen zeneműveket írt 1731 és 1734 között Johann Sebastian Bach?
Mire akarta fektetni a képzésben a hangsúlyt a fiatal rektor, aki Matthias Gesner helyébe került 1734-ben?
Miben látta az iskola tudományos oktatásának fő akadályát a fiatal rektor, aki Matthias Gesner helyébe került 1734-ben?
Mire törekedett a fiatal rektor, aki Matthias Gesner helyébe került 1734-ben, annak érdekében, hogy az iskola tudományos oktatására fektethesse a hangsúlyt?
Hogyan figyelte Johann Sebastian Bach az új rektor zeneellenes tevékenységét, aki Matthias Gesner helyébe került 1734-ben?
Melyik évben mérgesedett nyílt háborúsággá a Johann Sebastian Bach és az új rektor közt lappangó ellentét, aki Matthias Gesner helyébe került 1734-ben?
Milyen ügyben mérgesedett nyílt háborúsággá 1736-ban a Johann Sebastian Bach és az új rektor közt lappangó ellentét, aki Matthias Gesner helyébe került 1734-ben?
Honnan ismert, hogy a diákprefektusok fontos pozíciót töltöttek be a Tamás-iskolában Johann Sebastian Bach idejében?
Ki volt a Tamás-iskola kántorának mindenkori állandó helyettese Johann Sebastian Bach idejében?
Hány éves volt Johann Sebastian Bach 1736-ban?
Ki hagyta jóvá a lipcsei Tamás-iskola énekkarának mindenkori működési szabályzatát?
qgen: title: Johann Sebastian Bach context: 1736-ban egy Gottfried Theodor Krause nevű, 22 éves végzős diák töltötte be Bach bizalmából az első prefektus tisztét. A diákok között megint meglazult a fegyelem, és Krause, Bach biztatására, szigorúan vette a fegyelmezés feladatát, mire a diákok egyike a rektornál bepanaszolta, hogy a fenyítésnél durván bánt vele. A rektor magáévá tette a diák panaszát, és a prefektust a legsúlyosabb büntetésre, nyilvános megbotozásra ítélte. Krause nem akarta magát ennek alávetni, és Bach közbenjárását kérte. Bach melléje állt, és magára vette a fenyítékért való felelősséget, de az ingerült rektort nem tudta rábírni, hogy megalázó, túl szigorú ítéletét enyhítse. Krause erre elbocsáttatását kérte az iskolától, majd amikor a rektor ezt is megtagadta, önhatalmúan elhagyta az iskolát.

Kérdések:
Hány éves korában halt meg Gottfried Theodor Krause?
Hány éves volt Gottfried Theodor Krause 1736-ban?
Melyik évben töltötte be Gottfried Theodor Krause a 22. életévét?
Egyszerre hány diákprefektus működött 1736-ban a lipcsei a Tamás-iskolában?
Ki nevezte ki a lipcsei a Tamás-iskola mindenkori rektorát?
Mivel foglalkozott Gottfried Theodor Krause, miután befejezte iskolai tanulmányait?
Ki töltötte be 1736-ban a lipcsei Tamás-iskolában az első diákprefektus tisztét?
Hányadik évfolyamos diák volt 1736-ban a lipcsei Tamás-iskolában Gottfried Theodor Krause?
Kinek a bizalmából tölthette be 1736-ban a lipcsei Tamás-iskolában az első diákprefektus tisztét Gottfried Theodor Krause?
Milyen büntetésre ítélte a rektor a lipcsei Tamás-iskola első prefektusát, Gottfried Theodor Krausét, amikor a fenyítésnél durván bánt az egyik diákkal?
Hajlandó volt alávetni magát a nyilvános megbotozásnak Gottfried Theodor Krause, a lipcsei Tamás-iskola első prefektusa, amire a rektor ítélte?
Mit kért a lipcsei Tamás-iskolától Gottfried Theodor Krause, amikor a rektort nem tudta rábírni, hogy a büntetését enyhítse?
Mit tett Gottfried Theodor Krause, amikor a lipcsei Tamás-iskola rektora megtagadta, hogy elbocsátsa az iskolából?
Hol folytatta tanulmányait Gottfried Theodor Krause, miután önhatalmúan elhagyta a lipcsei Tamás-iskolát?
qgen: title: Joseph Haydn context: Franz Joseph Haydn (Rohrau, 1732. március 31. – Bécs, 1809. május 31.) osztrák zeneszerző, karmester, operaimpresszárió, énekes és zenetanár, a bécsi klasszicizmus első nagy mestere, a klasszikus szonátaforma tökéletesítője, a szimfónia és a vonósnégyes klasszikus műformájának kimunkálója. Egyszerű bognár fiaként látta meg a napvilágot. Édesapja amatőr zenész volt, aki szívesen zenélt saját maga szórakoztatására, így Haydn már kiskorában kapcsolatba került a zene világával. Szülei eredetileg egyházi pályára szánták, de egyik rokonuk rábeszélésének engedve elküldték Hainburgba zenét tanulni. Itt figyelt fel a jóhangú fiúra a bécsi Szent István-dóm karnagya, aki aztán felvette a templom kórusiskolájába. Így került Haydn Bécsbe, ahol lehetősége volt megismerkedni a korszak zenei újdonságaival, az akkor népszerű zeneszerzők munkásságával.

Kérdések:
Mikor született Haydn?
Melyik országban született Haydn?
Hány évig élt Haydn?
Kik a bécsi klasszicizmus nagy mesterei?
Hány nagy mestere van a bécsi klasszicizmusnak?
Kiket tanított zenére Haydn?
Mivel foglalkozik a bognár?
Hogyan került kapcsolatba a zenével a gyermek Haydn?
Hol kezdte a zenei tanulmányait Haydn?
A gyermek Haydn hogy került Bécsbe?
Hány éves volt a gyermek Haydn, amikor Bécsbe került?
Haydn szépen tudott énekelni?
Haydn hol halt meg?
Miben hunyt el Haydn?
Milyen zenei műfajokban alkotott maradandót Haydn?
Haydn milyen nemzetiségű volt?
=7. Jó hangja volt Haydnnak?
qgen: title: Joseph Haydn context: A család legrégebbi ismert tagja Kaspar Haydn volt. Kaspar a 17. század második felében élt, az akkor Magyarországhoz tartozó Moson megyei Tétényben, majd innen költözött Hainburgba. A régebbi magyar szakirodalomban ezért találkozhatunk olyan feltételezésekkel, hogy a zeneszerző családja magyar származású volt, de ezt a feltevést mára egyértelműen megcáfolták. 1958-ban még az a feltételezés is lábra kapott, hogy Haydn ősei Mosonba települt horvátok lennének (egyébként egykor Alsó-Ausztria több településén is éltek horvátok), de ez sem nyert bizonyítást, viszont azt kimutatták, hogy a nyugat-magyarországi horvátok népzenéje inspirálta a zeneszerzőt. Az előkerült dokumentumok egyaránt bizonyítják, hogy a zeneszerző német anyanyelvű, osztrák származású család gyermeke volt, és felmenői nem parasztok voltak (mint ahogy azt sokáig gondolták), hanem mesteremberek.
Apja, Matthias Haydn, egy bognármester fiaként született Hainburgban, 1699. január 31-én. Nagyapja, Thomas Haydn, szintén bognár volt, és miután meghalt, a zeneszerző nagyanyja ismét egy bognármesterhez ment feleségül. Matthiasnak öt testvére volt, a gyerekeket mostohaapjuk, Mathias Seefranz tanította meg a bognármesterségre.

Kérdések:
Miért feltételezték régen, hogy Haydn magyar származású volt?
Haydn magyar származású volt?
Milyen származású volt Haydn?
Ki volt Haydn édesapja?
Hány apai nagybátyja és nagynénje volt Joseph Haydnnak?
Mivel foglalkoztak Haydn ősei apai ágon?
Kitől tanulta el Joseph Haydn édesapja a bognármesterséget?
Hogy hívták Joseph Haydn mostohanagyapját?
Milyen dokumentumok bizonyítják, hogy Joseph Haydn osztrák származású volt?
Mi volt Joseph Haydn anyanyelve?
Milyen nyelven tudott Joseph Haydn?
Joseph Haydn tudott magyarul?
Joseph Haydnnak mi a legrégebbi ismert őse?
qgen: title: Joseph Haydn context: 1717-ben Mathias Haydn nekivágott az iparoslegények szokásos útjának, és egészen Frankfurtig jutott el. A hazafelé vezető úton Rohrauban telepedett le, ahol 1728-ban feleségül vette Anna Maria Kollert (1707–1754). Koller parasztszülők gyermeke volt, és a férjhez menetele előtti években a Harrach kastélyban dolgozott szakácsnőként. Karl Anton Harrach gróf (1692–1758) Rohrau földesura volt, unokája, Karl Leonhard (1765–1831) Haydn emlékművet állíttatott a kastély parkjában.
Mathias Haydn zenekedvelő ember volt, aki nem tudott ugyan kottát olvasni, de jól megtanult hárfázni. Hárfajátékához felesége olykor énekszóval csatlakozott. Nem meglepő tehát, hogy a felnőtt korig eljutó gyerekeik közül három gyermekből muzsikus lett, egyből pedig a zenetörténet egyik legjelentősebb zeneszerzője.
A házaspárnak tizenkét gyereke született, Joseph a második, Michael (1737–1806) a hatodik, Johann Evangelist (1743–1805) pedig a tizenegyedik volt. Michael Haydn a korszak egyik jelentős zeneszerzője lett, aki elsősorban az egyházi zene területén alkotott jelentőset, míg Johann Evangelist egy templomi kórusban énekelt, majd az Esterházy udvarban működött tenoristaként.

Kérdések:
Kik voltak Joseph Haydn szülei?
Mikor házasodtak össze Joseph Haydn szülei?
Milyen származású volt Joseph Haydn édesanyja, Anna Maria Koller?
Mivel foglalkozott Joseph Haydn édesanyja, mielőtt férjhez ment?
Ki volt Rohrau földesura a XVIII. század elején?
Hol van Rohrau?
Hány évig élt Karl Anton Harrach gróf?
Milyen hangszeren játszott Mathias Haydn, Joseph Haydn édesapja?
Hányadik gyermeke volt szüleinek Joseph Haydn?
Volt bátyja Joseph Haydnnek?
Hány testvére született Joseph Haydnnek?
Hol látható ma a rohraui Haydn emlékmű?
Kinek az emlékműve látható Rohrauban?
Milyen hangja volt Johann Evangelist Haydnnek?
Milyen hangja volt Johann Evangelist Haydnnek?
Hány fiú- és lánytestvére volt Haydnnek?
Joseph Haydn testvérei közül hány élte meg a felnőttkort?
qgen: title: Joseph Haydn context: Haydn zenei tehetsége korán megnyilvánult. Saját visszaemlékezései szerint már ötévesen apja után énekelte annak darabjait. Állítólag egy fadarabkából hangtalan hegedűt is készített magának. Ezen adta meg szülei énekének ütemét. Mathias és Maria egyházi pályára szánták legidősebb fiukat.
1738-ban meglátogatta a családot Johann Mathias Franck, aki Haydn apjának mostohatestvérét, Juliane Rosine Sepperlt vette feleségül. Franck a hainburgi plébániai iskola rektora és karvezetője volt. Mikor meghallotta a kis Josephet, hogyan üti a taktust és énekel hozzá, egyből felismerte a fiú zenei tehetségét, és kérte szüleit, hogy bízzák rá a fiú taníttatását. A szülők válaszút elé kerültek. Joseph még alig volt hatéves, így nem volt könnyű elengedniük, de azzal is tisztában voltak, hogy Rohrauban nincs lehetőségük taníttatni, ezért ha Joseph valóban tehetséges, akkor a hainburgi nevelés csak hasznára válhat, még akkor is, ha a fiú végül mégis papi pályára lépne.

Kérdések:
Hogyan nyilvánult meg Joseph Haydn zenei tehetsége kisgyermekkorában?
Mire jó egy hangtalan hegedű?
Milyen pályára akarták irányítani Joseph Haydnt a szülei?
Ki volt Johann Mathias Franck?
Milyen szerepet játszott Johann Mathias Franck Joseph Haydn zenei karrierjében?
Elengedték a hatéves Haydnt Hainburgba a szülei?
Milyen rokoni viszonyban volt egymással Joseph Haydn és Johann Mathias Franck?
Miért szánták papnak Joseph Haydnt a szülei?
qgen: title: Joseph Haydn context: Ezt végiggondolva a szülők rászánták magukat, hogy elengedjék gyermeküket. Így Haydn öt és fél évesen elhagyta a szülői házat, hogy ettől kezdve már csak ritkán visszatérő vendég legyen szülőfalujában. Mathias Haydn anyagi helyzeténél fogva nem tudta jelentősebb összegekkel támogatni fia tanulmányait, Franck jövedelme pedig igen szerény volt, és családját csak nagy körültekintéssel tudta ellátni. Ennek következtében Joseph szegényes ruhákban járt, amiket nem tudott rendszeresen cserélni és tisztán tartani. Korábban nem nagyon foglalkozott vele, hogyan jelenik meg az emberek előtt, de az iskolában más gyerekekkel is érintkezett, akik sokkal ápoltabbak voltak nála, s ez nagyon kellemetlen volt számára.
Franckéknak három gyermekük volt: két lány és egy fiú. Juliane nehezen tudta ellátni házi teendőit, ezért a hatéves Haydnt csak annyiban méltatta figyelemre, amennyiben igénybe tudta venni a fiú segítségét. A kosztja elégtelen volt, és a zeneszerző későbbi visszaemlékezéseiben azt állította, hogy Franckéknál több verést kapott, mint ételt. De élete végén is hálás volt az iskolamesternek, aki lehetőséget nyújtott neki a továbblépésre.

Kérdések:
Hány éves korában hagyta el Joseph Haydn a szülői házat?
Joseph Haydn jómódú családba született?
Miért érezte magát Joseph Haydn kellemetlenül az iskolában?
Hány évig élt Joseph Haydn Hainburgban?
Hol kezdte meg az iskolát a hatéves Joseph Haydn?
Jól bántak Hainburgban a gyermek Joseph Haydnnal?
Milyen tanulmányi eredményei voltak Joseph Haydnnak a hainburgi iskolában?
Joseph Haydn jó tanuló volt az iskolában?
qgen: title: Joseph Haydn context: Haydn az 1750-es évek elején került kapcsolatba Joseph Felix von Kurzcal, aki Kartnertortheater ismert komikusa és impresszáriója volt. Ő kérte fel, hogy komponáljon neki zenét a Der krumme Teufel című vígjátékhoz. A darabot az 1751–1752-es szezonban mutatták be, és a következő évadban nagy sikerrel újították fel. A zeneszerzőnek nagy előrelépést jelentett, hogy bemutatkozhatott a színház világában, és nyilván első színpadi műve sikere is hozzájárult ahhoz, hogy lassanként sikerült bejutnia a jómódú zenebarátok körébe.
Zenetanárként eleinte havonta két forintot keresett, ez az 1750-es évek második felében 5 forintra emelkedett. Ennek köszönhetően másik lakásba költözhetett. Nagy csapás volt számára, hogy mialatt a Seilerstattén lakott, egy alkalommal betörtek hozzá, és mindenét elvitték.
Óradíjának megemelkedése mintha társadalmi tekintélyén is javított volna. Ezt jelzi, hogy miután átnézte néhány zongoradarabjának kottáját, Maria Christine Thun grófnő érdeklődni kezdett Haydn iránt. Személyesen is találkozni akart vele, majd miután ez megtörtént, felkérte, hogy adjon neki zongora- és énekórákat. Így a zeneszerző pótolni tudta ellopott ingóságait.

Kérdések:
Milyen vígjátékhoz komponált zenét Haydn az 1750-es évek elején?
Mikor volt a premierje a Der krumme Teufel című darabnak, amelynek a zenéjét Haydn írta?
Melyik színházban mutatták be először a Der krumme Teufel című vígjátékot Haydn zenéjével?
Ki írt zenét a Der krumme Teufel című vígjátékhoz 1750 körül?
Melyik városban mutatták be először a Der krumme Teufel című vígjátékot Haydn zenéjével?
Mivel foglalkozik az impresszárió?
Kedvező fogadtatásra talált Haydn első színpadi műve az 1750-es évek elején?
Hogyan lendítette előre Haydn karrierjét Joseph Felix von Kurz?
Mennyi pénzt keresett Haydn zenetanítással?
Hol lakott Haydn, amikor kirabolták a lakását?
Maria Christine Thun grófnő miért kezdett el érdeklődni Haydn iránt?
Hogy nézett ki Haydn fiatalkorában?
Vonzó férfi volt Haydn fiatalkorában?
qgen: title: Joseph Haydn context: Haydn tanítványainak a száma látványosan megugrott, a tanítás mellett pedig számos egyéb kötelezettséget is magára vállalt: hegedűs volt az Irgalmasok templomában, Haugwitz gróf kápolnájában orgonán játszott, a Stephansdomban pedig ismét alkalmazták, mint tenoristát. 1759-ben von Fürnberg beajánlotta Karl Joseph Morizon (1717–1783) grófhoz, aki kamara-zeneszerzőként és zeneigazgatóként alkalmazta, évi kétszáz forint fizetéssel, ellátással és lakással. A telet szállásadójával Bécsben, a nyarat pedig Lukavicán töltötte. Itt írta meg a zeneszerző első szimfóniáját. Ezt megelőzően és ezt követően is számos Haydn kompozíció született a báró szolgálatában töltött idő alatt: az első szimfónia után még tizennégy darab ebben a műfajban, több billentyűs szonáta, triók, divertimentók, versenyművek, fúvós együttesekre írt partitúrák, és valószínűleg ekkor keletkezett az Op. 2-es gyűjtemény két vonósnégyese is.

Kérdések:
Hány tanítványa volt Haydnnak az 1750-es évek közepén?
Milyen feladatot vállalt Haydn az Irgalmasok templomában az 1750-es években?
Melyik templom kórusában énekelt Haydn az 1750-es években?
Haydn tudott orgonán játszani?
Mikor élt Karl Joseph Morizon gróf?
Milyen rangja volt Karl Joseph Morizonnak, Haydn munkáltatójának?
Milyen állást töltött be Haydn Karl Joseph Morizon gróf mellett?
Haydnnak mennyi volt az éves fizetése Karl Joseph Morizon gróf szolgálatában?
Karl Joseph Morizon gróf hol élt, amikor Haydnt zeneigazgatóként alkalmazta?
Hol van Lukavica?
Milyen zeneműveket komponált Haydn, amíg Karl Joseph Morizon gróf szolgálatában állt?
Mi az a divertimento?
Mi jellemzi a divertimentót, mint zenei műfajt?
qgen: title: Joseph Haydn context: Miközben a külvilágtól sok tekintetben elzártan működött Eszterházán, Haydn egyre nagyobb nemzetközi hírnévnek örvendett. Külföldi ismertségének egyik első dokumentuma Don Zhomas de Yriarte 1779 írt La Musica (A zene) című költeménye, amelynek záró sorai arról beszélnek, hogy Madridban a zeneszerző műveit játsszák, és a dicsőség zöld koszorúját már elnyerte. Két év múlva III. Károly spanyol király egy gyémántokkal kirakott, arany tubákos szelencét küldött ajándékba a zeneszerzőnek. A spanyol követség titkárát bízták meg, hogy Bécsből utazzon Eszterházára, adja át Haydnnak az ajándékot, és fejezze ki a spanyol király művészete iránt tanúsított csodálatát.
Luigi Boccherini ekkor Madridban működött, mint Don Louis infáns udvari komponistája. Művészetére olyan nagy hatást gyakorolt Haydn stílusa, hogy sokan csak „Haydn feleségének” csúfolták. Ez is bizonyítja, hogy a spanyol fővárosban mekkora hírneve volt a zeneszerzőnek. Egy spanyol templom rendelte meg tőle következő oratóriumát is, amely a Die sieben Worte des Erlösers am Kreuze (A megváltó hét szava a keresztfán) címet viseli.

Kérdések:
Milyen ajándékkal lepte meg III. Károly spanyol király Haydnt?
III. Károly spanyol király miért küldött arany tubákos szelencét Haydnnak?
Ki volt Luigi Boccherini?
Mi bizonyítja, hogy Haydn művészetét nagyra becsülték a kortársai Spanyolországban?
Kit csúfoltak Madridban "Haydn feleségének"?
Melyik spanyol templom rendelte meg Haydntól A megváltó hét szava a keresztfán című oratóriumot?
Haydn hány oratóriumot írt életében?
qgen: title: Joseph Haydn context: Bécsben az Artaria kiadóvállalat tett sokat Haydn műveinek terjesztéséért. 1779-től volt szorosabb a kapcsolat a kiadó és a zeneszerző között. Eleinte szinte kivétel nélkül kalózkiadványok formájában terjedtek a mester zeneműveinek partitúrái, de ettől kezdve művei hiteles, a szerző által jóváhagyott formában jelentek meg nyomtatásban. 1782-ben volt egy kisebb összezörrenés a kiadó vállalattal, de mivel a kiadó tisztában volt vele, hogy mekkora hasznot hajt neki a zeneszerző, így végül engedett.
A bécsi udvari körök azonban továbbra is elutasító magatartást tanúsítottak iránta, ennek ellenére egyre több tisztelője és barátja akadt a császárvárosban is. Ekkoriban nyert tért a bécsi zenei életben a köznemesség és a gazdag középosztály, elsősorban ők támogatták Haydnt is. 1785 februárjában felvették a bécsi „Zur Wahrn Eintracht” szabadkőműves páholyba, amely eseményen Mozart is jelen volt.

Kérdések:
Ki adta ki Bécsben Haydn műveit?
Mi okozott konfliktust Haydn és az Artaria kiadóvállalat között 1782-ben?
Miért nem kedvelte a bécsi udvar Haydnt?
Haydn szabadkőműves volt?
Haydn mikor lett szabadkőműves?
Mit csináltak a szabadkőművesek?
Melyik szabadkőműves páholyba nyert felvételt Haydn 1785-ben?
Haydn és Mozart barátok voltak?
Milyen viszonyban volt egymással Haydn és Mozart?
Mikor ismerkedett meg egymással Haydn és Mozart?
qgen: title: Joseph Haydn context: A zeneszerző ekkor került közelebbi ismeretségbe Peter Leopold von Genzigerrel, aki többek között Eszterházy Miklós kezelőorvosa is volt. Felesége, Maria Anna von Genzinger (1750–1793) jó zongorista és énekesnő volt, s vasárnaponként zenei összejöveteleket tartottak lakásukban. Maria Anna 1789 júniusában küldte el Haydnnak egy általa készített zongoramű egyik lassú tételét. Haydn hamar és dicsérő hangon válaszolt. Ettől kezdve a mester valószínűleg gyakran részt vett a házaspár vasárnapi zenélésein.
Hogy pontosan milyen természetű kapcsolat fűzte a zeneszerzőt Maria Annához nem lehet biztosan tudni. Az tény, hogy érzelmileg közeli kapcsolatba kerültek egymáshoz, ezt egyértelműen elárulják egymásnak írt leveleik, de hogy szerelmi kapcsolatba is bonyolódtak-e, azt nem lehet tudni. 1790-ben zongoraszonátát írt az asszonynak, és ezzel kapcsolatban tanácsokat is egy új fortepiano vásárlására vonatkozóan. Szintén ebben az évben látta el Maria Anna Josepha („Peperl”) nevű lányát tanácsokkal az Ariadné Naxosban című kantátája előadását illetően.

Kérdések:
Milyen pozíciót töltött be Peter Leopold von Genziger Eszterházy Miklós udvarában?
Ki volt Peter Leopold von Genziger felesége?
Hány évig élt Maria Anna von Genziger, Haydn kedvese?
Hogyan kötődött Maria Anna von Genziger a zenéhez?
Maria Anna von Genzinger lefeküdt Haydnnal?
Milyen hangszer a fortepiano?
Melyik zongoraszonátát írta Haydn Maria Anna von Genzinger számára 1790-ben?
Hány éves volt Maria Anna Genzinger, amikor Haydn zongoraszonátát komponált neki?
Volt gyermeke Maria Anna von Genzingernek?
Ki írta az Ariadné Naxosban című kantátát?
Mikor írta Haydn az Ariadné Naxosban című kantátát?
Milyen zenei műfaj a kantáta?
qgen: title: Joseph Haydn context: Haydn halálakor az osztrák császárváros még javában hadban állt, ezért a mester halálának a híre is csak lassan terjedt el. A temetés a legegyszerűbb keretek között, Michael Haydn Rekviemjének hangjai mellett ment végbe. Aztán a június 15-én tartott hivatalos gyászmise már nagyon ünnepélyes és felemelő volt. Ekkor Mozart Rekviemjét adták elő a zeneszerző emlékére.
Nem sokkal a temetés után Esterházy Miklós engedélyt kért Haydn földi maradványainak exhumálására, hogy a mestert Kismartonban, egy pompás síremlékben helyeztesse végső nyugalomra. Az engedélyt megkapta, de meglepő módon nem tett további lépéseket. Haydn első sírtáblája így csak 1814-ben készült el, amikor a mester egyik tanítványa, Sigismund Neukomm Bécsbe látogatott, és Haydn kedves Horatius idézetével és egy ötszólamú rejtvény kánonnal díszítve, egyszerű sírkövet készíttetett egykori mesterének.

Kérdések:
Kivel állt hadban Bécs, amikor Haydn meghalt?
Mikor halt meg Haydn?
Haydnt mikor temették el?
Hol temették el Haydnt?
Milyen zenét játszottak Haydn temetésén?
Milyen viszonyban volt Joseph Haydn Michael Haydnnal?
Michael Haydn Joseph Haydn testvére volt?
Mikor tartották Haydn hivatalos gyászmiséjét?
Milyen zenét játszottak Haydn hivatalos gyászmiséjén?
Hol akarta eltemetni Haydnt Esterházy Miklós?
Hol van Kismarton?
Mi köze volt Esterházy Miklósnak Haydnhoz?
Miért nem temette el Esterházy Miklós Haydnt Kismartonban?
Ki állította fel Haydn első sírkövét Bécsben?
Mikor készült el Haydn első sírköve?
Hány évvel a halála után készült el Haydn első sírköve?
Kitől származik az idézet Haydn 1814-ben felállított sírkövén?
Milyen Horatius idézet olvasható Haydn első sírkövén?
qgen: title: Joseph Haydn context: Legnagyobb technikai teljesítménye a szonátaforma bővítése volt. Korai műveiben még elsősorban a dallamosságra összpontosított, nem igazán bontotta ki a különböző témákat, szinte áriákat írt hangszerekre. De ahogy megismerte a mannheimi mesterek és a korai bécsi iskola törekvéseit, látóköre kitágult, technikája sokrétűbb lett. A szonátaformát nem ő találta ki, de ő dolgozta ki a legpontosabban. A szonátaforma szembeállításból és kidolgozásból áll. A bevezetés bemutatja az anyagot, amire a téma épülni fog: egy főtémát és egy melléktémát. A kidolgozás során aztán mind a két téma átalakul, majd a visszatérés nagyjából eredeti formájában megismétli a két témát. Ezenkívül Haydn kialakította a klasszikus zenekari formanyelvet is. A gyors, lendületes első tételt mindig egy lírai második, majd egy táncszerű harmadik (általában menüett) követte, aztán jött a lendületes, általában rondóformájú zárótétel. Haydn zenekari műveinek jelentős hányada eszerint a formai modell szerint épül fel.

Kérdések:
Hogyan bővítette ki Haydn a szonátaformát?
Kik ösztönözték Haydnt a szonátaforma tökéletesítésére?
A zenetörténetben kiket nevezünk mannheimi mestereknek?
Hol van Mannheim?
Ki dolgozta ki a legpontosabban a szonátaformát?
Milyen részekből áll a szonáta?
Milyen klasszikus zenekari formanyelvet dolgozott ki Haydn?
Milyen tánc a menüett?
Mikor volt népszerű tánc a menüett?
qgen: title: Joseph Haydn context: A szimfónia mellett kialakította a vonósnégyes négytételes formáját is. Vonósnégyeseiben a menüettet egy idő után scherzóval helyettesítette. Eleinte a cselló és a brácsa, valamint a második hegedű szólamát alárendelte az első hegedűnek, de az 1770-es évek elején komponált op. 9-es sorozat darabjaiban már a szólamok egyenrangúak, az első hegedű szólama azonban mindig kitüntetett szerepet kapott. A bécsi zenei köznyelvet elsősorban ritmuskészlete egyénivé tételével, gazdagításával törte át.
Igazán újszerű zenei megoldások az 1770-es években jelentkeztek művészetében. Ezekben az években Haydn több, akkoriban szokatlan hangnemben írott művet alkotott (ilyen szokatlan hangnem volt az f-moll, az e-moll, a fisz-moll, a H-dúr), ezzel már a romantika korszakát vetítette előre. Ekkoriban írt művei jelentős részében a korszakban formabontónak számító akkordokat alkalmazott, valamint hirtelen hangnemváltásokat és átmeneteket, illetve moll-harmóniákat. Összességében elmondható, hogy Haydn zenetörténeti jelentősége a szonátaforma tökéletesítése mellett a vonósnégyes és a szimfónia klasszikus formájának kifejlesztésében áll, ezen kívül nagy jelentőségűek német nyelvű oratóriumai is.

Kérdések:
Kinek a nevéhez fűződik a vonósnégyes négytételes formájának kidolgozása?
Haydn mivel helyettesítette vonósnégyeseiben a menüettet?
Mikor kezdett kiforrni Haydn művészete?
Milyen újszerű megoldások jelentek meg Haydn művészetében az 1770-es években?
Mennyiben tekinthető Haydn a romantika előfutárának?
Hogyan foglalható össze Haydn zenetörténeti jelentősége?
Milyen német nyelvű oratóriumokat írt Haydn?
Mi az az oratórium?
Mi jellemzi az oratóriumot, mint zenei műfajt?
qgen: title: Jurij Alekszejevics Gagarin context: A repülést követően Gagarin hazai és nemzetközi diadalútra indult. és számos kitüntetéssel halmozták el. A világ 30 országát látogatta meg, köztük hazánkat is, népszerűsítve az űrrepülés ügyét és hazáját, a Szovjetuniót. Később már nem hajtott végre több űrrepülést, bár néhány évvel az első repülését követően ismét űrhajós kiképzésben részesítették, az új, Szojuz űrhajó közelgő repüléseire, illetve a szovjet holdprogram feladatainak teljesítéséhez. A kiképzés közben, egy MiG–15 UTI repülőgépen felszállva, 1968. március 27-én repülőbalesetet szenvedett, melynek során gépparancsnokával együtt lezuhant, és meghalt.

Kérdések:
Milyen kitüntetésekben részesült Gagarin a sikeres űrrepülést követően?
Hány országot látogatott meg Gagarin a sikeres űrrepülést követően?
Volt valaha Magyarországon Gagarin?
Hányszor járt Gagarin az űrben?
Mi volt a célja a szovjet holdprogramnak?
Számítottak Jurij Gagarin részvételére a szovjet holdprogramban?
Jurij Gagarin a tervek ellenére miért nem vehetett részt a szovjet holdprogramban?
Mikor halt meg Jurij Gagarin?
Jurij Gagarin miért halt meg 38 éves korában?
Milyen repülőgépben lelte halálát Gagarin?
Miért zuhant le Gagarin repülőgépe 1968. március 27-én?
qgen: title: Jurij Alekszejevics Gagarin context: Jurij Gagarin 1934. március 9-én született a Moszkvától nyugatra fekvő Klusino faluban, Gzsatszk város közelében (mely utóbbit 1968-ban tiszteletére Gagarin névre neveztek át). Szülei egy kolhozban dolgoztak, édesapja, Alekszej Ivanovics Gagarin ácsként, édesanyja Anna Tyimofejevna Gagarina pedig a tejüzem dolgozójaként. Jurij a család harmadik gyermeke volt, bátyja, Valentyin 1924-ben, nővére Zoja 1927-ben született, és míg bátyja Gagarin születésének idején már szüleinek segített a munkában, nővérére hárult a feladat, hogy vigyázzon öccsére és az 1936-ban született legkisebb testvérre, Boriszra.

Kérdések:
Hol van Klusino?
Mi volt Gagarin város korábbi neve?
Mikor nevezték át Gzsatszk várost Gagarinná?
Gagarin szülei mivel foglalkoztak?
Jurij Gagarin édesapjának mi volt a neve?
Mi volt Jurij Gagarin édesapjának a foglalkozása?
Hogy hívták Jurij Gagarin édesanyját?
Hány lánytestvére volt Gagarinnak?
Gagarinnak volt húga?
Mi volt a neve Gagarin testvéreinek?
Gagarinnak hány fiútestvére volt?
Hány év korkülönbség volt Jurij Gagarin és a nővére, Zoja között?
Jurij Gagarin szegény családba született?
Hova járt iskolába Jurij Gagarin?
Hány éves koráig járt iskolába Jurij Gagarin?
qgen: title: Jurij Alekszejevics Gagarin context: Gagarin ezek után beszállt az űrhajóba (a hivatalos feljegyzések szerint beszállás előtt patetikus beszéddel búcsúzott az indítóállás személyzetétől és az őt az űrhajóhoz kísérőktől, ám ez inkább csak a propaganda része volt, mintsem tény, hisz például a beszédet rögzítő hangfelvételről kiderült, hogy napokkal korábban, Moszkvában készült). Mivel a repülés teljesen automatikus volt, Gagarinnak nem volt túl sok dolga a repülés előkészületeiben, lényegében unatkozott a felszállásig.
A startra helyi idő szerint 9:06:59,7-kor (UTC 6:06:59,7) került sor. Gagarin a rádióforgalmazáshoz a Kedr (cédrus) hívójelet kapta.

Kérdések:
Milyen beszédet mondott állítólag Gagarin közvetlenül az űrutazása előtt?
Valóban mondott Gagarin patetikus búcsúbeszédet a kísérőinek, mielőtt beszállt az űrhajóba?
Honnan tudjuk, hogy Gagarin nem intézett búcsúbeszédet az űrállomás dolgozóihoz, mielőtt beszállt az űrhajóba?
Mit csinált Gagarin az űrhajóban, amíg fel nem lőtték őt az űrbe?
Mennyi ideig unatkozott Gagarin az űrhajóba szíjazva, amíg végül fellőtték őt az űrbe?
Mikor lőtték fel Gagarint az űrbe?
Mi volt Gagarin rádiós hívójele az űrben?
qgen: title: Jurij Alekszejevics Gagarin context: 2013-ban Leonov végül engedélyt kapott a valódi történet nyilvánosságra hozatalára. Eszerint a katasztrófa idején zajlott a Szu–15 vadászgép tesztje, ám a gép meghibásodott, és az előírt 10 000 méteres magasság helyett 450-500 méterre süllyedt, veszélyesen közel kerülve Gagarin és Szerjogin MiG–15-öséhez, ami a keletkező örvény miatt 55 másodperccel később lezuhant. A katasztrófa valós okát vélhetően azért titkolták hosszú ideig, mert az új vadászgép sikertelen tesztje – ami ráadásul egy nemzeti hős halálát okozta – súlyos presztízsveszteség lett volna a légierőnek.

Kérdések:
A ma hivatalosnak tekintett álláspont szerint miért szenvedett halálos repülőbalesetet Gagarin?
Milyen vadászgépet tesztelt a szovjet légierő 1968-ban, ami Gagarin repülőbalesetéhez vezetett?
Miért titkolták évtizedekig a szovjet hatóságok Gagarin halálos balesetének valódi okát?
qgen: title: Jurij Alekszejevics Gagarin context: Időrendben az első ember űrbe jutását érintő találgatás egy Gagarin repülésének 40. évfordulója alkalmából készített médiahack alapján elterjed hír volt, miszerint a náci Németország juttatott először embert az űrbe, akit azonban nem tudott visszahozni.
A szovjet űrprogrammal kapcsolatos találgatások szerint több ember is megelőzte Gagarint az űrben, ám ők szerencsétlenül jártak, így Gagarin csak abban volt első, hogy életben is maradt az űrrepülés után. Elsőként Pjotr Dolgovot jelölték meg, mint a világ első űrhajósát, aki 1960. október 11-én hajtott végre űrrepülést – amelyet török, japán, svéd, angol és olasz rádió követőállomások erősítettek meg –, ám a visszatérés során problémák adódtak, és az űrhajós belehalt a tervezett 8 g lassulás helyett dupla akkora erőhatásba.
Dolgov alezredes valós személy volt, de halála később, 1962. november 1-jén következett be, amikor egy extrém magasságú ejtőernyősugrásnál az űrruhája kihermetizálódott, ő maga pedig holtan ért le a földre.

Kérdések:
Valóban a náci Németország küldte fel az első embert az űrbe?
Ki találta ki, hogy az első embert a németek lőtték fel az űrbe?
Van bizonyíték arra, hogy nem Gagarin volt az első ember az űrben?
A híresztelések szerint ki járt Gagarin előtt az űrben?
Ki volt Pjotr Dolgov alezredes?
Pjotr Dolgovnak milyen katonai rendfokozata volt?
Hogyan halt meg Pjotr Dolgov alezredes 1962. november 1-jén?
Mi bizonyítja, hogy Pjotr Dolgov alezredes 1960. október 11-én az űrben járt?
qgen: title: Jurij Alekszejevics Gagarin context: Az űrlegendák szerint két hónappal az állítólagos Dolgov-baleset után egy újabb űrhajós, Gennagyij Zavadovszkij őrnagy indult a világűrbe titokban, ám a repülés végén a fékezőrakéták rossz irányba fejtettek ki erőt, a leszállás helyett tovább emelve az űrhajó pályáján, amely elviselhetetlenül hosszúra nyújtotta a repülési időt. A kabin 2 hét múltán tért vissza a Földre, de a levegő négy nap után elfogyott, az állítólagos űrhajóst halálra ítélve. Zavadovszkij is valós személy, pilóta volt, különleges magassági teszteken vett részt.

Kérdések:
Valóban járt az űrben Gennagyij Zavadovszkij őrnagy Jurij Gagarin előtt?
Hány napra elegendő levegő volt Gennagyij Zavadovszkij űrhajójában?
Hány napot töltött Gennagyij Zavadovszkij űrhajója az űrben?
Gennagyij Zavadovszkij valós személy volt?
Miért nem ért földet Gennagyij Zavadovszkij őrnagy űrhajója a tervezett időpontban?